મધર્સ ડે હતો ત્યારે મારી પુત્રવધૂ અને પત્ની બંનેને પોતપોતાનાં સંતાનો તરફથી ગિફ્ટ્સ અને પાર્ટી મળી. પણ ફાધર્સ ડે પર આ ફાધર જાણે અળખામણો હોય એવું લાગ્યું. કાનને એક વિશની આશા આખો દિવસ રહી. પૂરી ન થઈ. મોડી રાત્રે બધાં બહાર જમવા ગયેલા ત્યારે મારી પત્નીએ મને દીકરાનું ફેસબુક સ્ટેટસ બતાવ્યું. દીકરાએ મારી સાથેના અનેક ફોટા મૂક્યા હતા. એકબે કિસ્સા લખીને એની જિંદગીમાં મારું હોવું કેટલું મહત્ત્વનું છે એ લખ્યું હતું. આ વાંચીને મારી આંખો ભરાઈ આવી.